paragraph_text: mini|200px|UV slika Zemlje i njezine geokorone, gledane s Mjeseca. Geokorona je krajnji vanjski dio Zemljine atmosfere, vanjski dio egzosfere, koji ima osobine luminiscencije (emisija slabe svjetlosti). Najbolje se može vidjeti u ultraljubičastom svjetlu (Lyman-alfa), zbog raspršenja neutralnih atoma vodika. Osim toga, može se zapaziti u mikrovalnom području, posebno vodikova 21 cm linija (1420 MHz). Nalazi se na visini od oko 100 000 km (15,5 polumjera Zemlje).